Narodna skupština
20150731

Gospodine Verbiću… Tridesetsekundi ste mi uzeli gospodine Bečiću. Dakle, gospodine Verbiću vi na ovaj način ovim zakonom o izmenama i dopunama Zakona, ovim članom pokazujte koliko ste vi neefikasni. Vi dakle, odgovornost za to kako će funkcionisati visoko obrazovanje, prepuštate fakultetima i univerzitetima. Država se povlači iz visokog obrazovanja. Jednu od osnovnih oblasti koju reguliše Zakon o visokom obrazovanju, način utvrđivanja znanja, kvaliteta znanja studenata vi ispuštate iz ruku države. Vi kažete, neka dekani, neka rektoru, jer oni su u stvari inokosni organi koji donose te odluke zajedno sa savetima fakulteta, da li je tako, neka oni odrede broj ispitnih rokova, pa neka se oni takmiče ko će se više dodvoriti, da tako kažem, studentima, samo zato da na jesen, ili na zimu, u zavisnosti o kom se ispitnom roku radi, ne bi došli studenti da protestuju ispred vaših prozora, jer se vi njih realno bojite. A, bojite se ih zato što niste ništa učinili za visoko obrazovanje. Bojite se ih iz razloga što je 52% svršenih studenata i onih koji su završili srednju školu bez posla.